Ancheta de la Spitalul Sfântul Pantelimon continuă. După ce un medic din secţia de terapie intensivă şi-a întregistrat şefa când spunea că oferă medicaţie „doar pacienţilor care merită”, Ministerul Sănătăţii a trimis Corpul de control pentru a verifica situaţia. Numai că Asociaţia pentru Protecţia Pacienţilor a făcut propriile investigații, înainte de izbucnirea acestui scandal, la sesizarea pacienților și a familiilor.

Președintele Asociației pentru Protecția Pacienților, Vasile Barbu, a povestit la Digi24 care au fost neregulile găsite: „Tocurile murdare la uși. Mănușile se refolosesc. Pacienții sunt spălați în același lighean cu același burete, cu aceeași mănușă. Infirmiera care spală nu face decât să se spele pe mâini, dar fără să schimbe... Sunt lucruri grave care pun în pericol sănătatea pacientului. Deși spitalul e recent modernizat și există sistem de, acela nu e folosit tot timpul. Se deschide ferestrele. Ferestrele dau în șoseaua Pantelimon. Sunt niște site. Sunt pline de praf, puf”.

Urmăriți interviul integral în materialul video de mai sus.

Nereguli descoperite la Spitalul "Sfântul Pantelimon"

- refolosirea sondelor de aspiraţie traheală

- utilizarea multiplă a materialelor de unică folosinţă

- nesterilizarea încăperilor

- acces restricţionat la medicaţie

- neraportarea îngrijirilor medicale

- eliberarea prescripţilor medicale cu întârziere.